**Ministru kabineta rīkojuma projekta**

**„****Par Latvijas Republikas pārstāvju grupu Latvijas Republikas un Kazahstānas Republikas Starpvaldību komisijā ekonomiskās, zinātniskās un tehniskās sadarbības jautājumos”**

**Tiesību akta projekta sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta (turpmāk – MK) rīkojuma projekts paredz apstiprināt Latvijas Republikas pārstāvju grupu Latvijas Republikas un Kazahstānas Republikas Starpvaldību komisijā ekonomiskās, zinātniskās un tehniskās sadarbības jautājumos, ņemot vērā:1) Deklarācijas par Laimdotas Straujumas vadītā MK iecerēto darbību 17.punktu „Atbalstīsim preču un pakalpojumu eksportu un jaunu tirgu apgūšanu, stiprinot vēstniecību un Latvijas Investīciju un attīstības aģentūras kapacitāti un sadarbojoties ar uzņēmēju organizācijām un ekonomisko interešu pārstāvniecībām, kā arī nodrošināsim ilgtermiņa eksporta kredītu garantijas”;2) Deklarācijas par Laimdotas Straujumas vadītā MK iecerēto darbību 172.punktu „Sekmēsim valsts konkurētspēju un ilgtspējīgu attīstību, īstenosim efektīvu un vienotu ārējo ekonomisko politiku. Aizstāvēsim ārējās ekonomiskās intereses tradicionālajās partnervalstīs un aktīvi atbalstīsim Latvijas uzņēmumus identificētajos jaunajos eksporta tirgos, veidojot ciešākas attiecības ar jaunajiem ekonomiskās izaugsmes līderiem”;3) Latvijas Republikas valdības un Kazahstānas Republikas valdības vienošanās par ekonomisko, zinātnisko un tehnisko sadarbību 6.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2004.gada 8.oktobrī Astanā (Kazahstāna) tika parakstīta Latvijas Republikas valdības un Kazahstānas Republikas valdības vienošanās par ekonomisko, zinātnisko un tehnisko sadarbību (turpmāk – Vienošanās), spēkā no 2006.gada 17.marta.Sekmīgas Vienošanās īstenošanas nodrošināšanai tās ietvaros tika izveidota Latvijas Republikas un Kazahstānas Republikas Starpvaldību komisija ekonomiskās, zinātniskās un tehniskās sadarbības jautājumos (turpmāk – SVK). Vienošanās paredz sadarbību rūpniecībā, tūrismā, transporta jomā, farmācijā, lauksaimniecībā, finansiālo pakalpojumu jomā, komunikācijas, profesionālajā apmācībā, investīciju politikā, tehnoloģiju un inovāciju u.c. jomās, tādējādi veicinot ekonomiskās sadarbības attīstību.Līdz šim ir notikušas 5 Latvijas – Kazahstānas SVK sēdes: 1.sēde notika Rīgā 2006.gada 22.maijā,2.sēde notika Astanā (Kazahstāna) 2008.gada 26.-27.maijā, 3.sēde notika Rīgā 2010.gada 22.-23.aprīlī, 4.sēde notika 2012.gada 27.jūnijā Astanā (Kazahstāna), 5.sēde notika Rīgā 2013.gada 27.maijā. SVK 6.sēde ir plānota 2016.gada pirmajā pusgadā Astanā (Kazahstāna), kuru no Latvijas puses vadīs Latvijas – Kazahstānas SVK Latvijas puses līdzpriekšsēdētājs, satiksmes ministrs A.Matīss, līdzpriekšsēdētāja vietnieks – EM valsts sekretārs R.Beinarovičs. Šobrīd spēkā ir SVK Latvijas Republikas pārstāvju grupas sastāvs, kas ir izveidots un apstiprināts ar MK 2013.gada 27.maija rīkojumu Nr. 206 „Par Latvijas Republikas pārstāvju grupu Latvijas Republikas un Kazahstānas Republikas Starpvaldību komisijā ekonomiskās, zinātniskās un tehniskās sadarbības jautājumos”. Ņemot vērā, ka vairāku ministriju personālsastāvā vai personāla amatos ir notikušas izmaiņas, kā arī lai nodrošinātu sekmīgu SVK norisi, Ekonomikas ministrija ir izstrādājusi jaunu MK rīkojuma projektu „Par Latvijas Republikas pārstāvju grupu Latvijas Republikas un Kazahstānas Republikas Starpvaldību komisijā ekonomiskās, zinātniskās un tehniskās sadarbības jautājumos”, ar kuru tiks atjaunots Latvijas pārstāvju grupas sastāvs SVK ietvaros. |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes institūcijas, kurām ir risināmi jautājumi Latvijas Republikas un Kazahstānas Republikas Starpvaldību komisijā ekonomiskās, zinātniskās un tehniskās sadarbības jautājumos. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | MK rīkojuma projekta joma skar tikai valsts pārvaldes iestādes, līdz ar to sabiedrības pārstāvji netika iesaistīti tā izstrādē. MK rīkojuma projekta „Par Latvijas Republikas pārstāvju grupu Latvijas Republikas un Kazahstānas Republikas Starpvaldību komisijā ekonomiskās, zinātniskās un tehniskās sadarbības jautājumos” 2.punkts paredz, ka pārstāvju grupas vadītājam (šajā gadījumā satiksmes ministram) ir tiesības apstiprināt pārstāvjus darbam apakškomitejās un darba grupās. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ar Ministru kabineta rīkojuma projekta „ Par Latvijas Republikas pārstāvju grupu Latvijas Republikas un Kazahstānas Republikas Starpvaldību komisijā ekonomiskās, zinātniskās un tehniskās sadarbības jautājumos” apstiprināšanu spēku zaudēs Ministru kabineta 2013.gada 27.maija rīkojums Nr. 206 „Par Latvijas Republikas pārstāvju grupu Latvijas Republikas un Kazahstānas Republikas Starpvaldību komisijā ekonomiskās, zinātniskās un tehniskās sadarbības jautājumos” (Latvijas Vēstnesis, 2013, 101.nr.). |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Nav.  |
| 2. | Citas starptautiskās saistības | Latvijas Republikas pārstāvju grupa Latvijas Republikas un Kazahstānas Republikas Starpvaldību komisijā ekonomiskās, zinātniskās un tehniskās sadarbības jautājumos ir izveidota saskaņā ar 2004.gada 8.oktobrī Astanā (Kazahstāna) parakstītās Latvijas Republikas valdības un Kazahstānas Republikas valdības vienošanās par ekonomisko, zinātnisko un tehnisko sadarbību 6.pantu. |
| 3. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ekonomikas ministrija.  |
| 2. | Projekta izpildes ietekme uz pārvaldes funkcijām, un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. Jaunu institūciju izveide nav nepieciešama. |
| 3. | Cita informācija | Nav.  |

*Anotācijas III sadaļa, 1. un 2. tabula un VI sadaļa* – *projekts šīs jomas neskar.*

Ekonomikas ministre D.Reizniece-Ozola

Vīza: Valsts sekretārs R.Beinarovičs

13.08.2015 10:47

777

D.Šikova

67013202, Dace.Sikova@em.gov.lv